獨坐有懷張聖行王成伯偶讀摩詰詩因借其韵
作者：李之儀
朝代：宋

paragraphs: 老鶴志千里，候蟲戒三秋。
此理定如何，宛在水中洲。
我師南榮去，生從知北游。
歲暮良鮮歡，不如狐首丘。
寒燈伴岑寂，河漢窗間流。
緬懷雙白璧，路斷水悠悠。
摩詰頗解事，好語供我求。
坐令不可遣，奄然隨遇收。
歸程只旦暮，妙義思賡酬。
君謂我輩人，吾匪斯人儔。
且將有限力，相與窮深幽。